અનુભૂતિ કેન્દ્રનું કામ અંતિમ તબક્કામાં છે અને આગામી 8-10 દિવસમાં તે પૂર્ણ થઇ જવાની સંભાવના છે. આગામી 2 ઓક્ટોબર ગાંધી જન્મ જયંતી હોવાથી તે દિવસે વડાપ્રધાન નરેન્દ્ર મોદી મહાત્મા ગાંધી અનુભૂતિ કેન્દ્રનું ઉદઘાટન કરે તે માટે પ્રયાસો થઇ રહ્યા છે. મહાત્મા ગાંધી અનુભૂતિ કેન્દ્રમાં ગાંધીજીના જીવનના તમામ પ્રસંગો રજૂ કરવામાં આવ્યા છે. આ ઉપરાંત સોવિનિયર શોપ, વર્કશોપ, લાઇબ્રેરી તેમજ સાત્વિક ભોજન મળી રહે તે માટે ફૂડ કોટ, વી.વી.આઈ.પી ઓફિસ, અદ્યતન પાર્કિંગ, ટિકિટ બારી, સ્ટોરરૂમ વિગેરે સુવિધા સાથે બનશે. મ્યુનિસિપલ કમિશન બંછાનિધી પાનીએ જણાવ્યું હતું કે અનુભૂતિ કેન્દ્રનુ ઉદઘાટન વડાપ્રધાનના હસ્તે થાય તેવા પ્રયાસો કરવામાં આવી રહ્યા છે. પરંતુ હજુ તેઓ આવી રહ્યાનુ ફાઇનલ થયુ નથી.